Bekende sportfotograaf sterfDuif du Toit. Foto: @Gallo_Sport / Twitter. Huldeblyke stroom in vir die sportfotograaf Duif du Toit wat Donderdag in die ouderdom van 57 dood is ná ŉ kort siekbed. Du Toit het vermoedelik gesterf het weens orgaanversaking. Gallo Images, vir wie hy gewerk het, het bevestig dat hy ná ŉ baie kort siekbed oorlede is. Hy het in 2006 by Gallo Images aangesluit en het voorheen vir The Star en Touchline Media gewerk. Du Toit was ŉ bekroonde krieketfotograaf en was ook gereeld op sy pos langs rugbyvelde regoor die land. Hy laat sy vrou en seun agter. Krieket Suid-Afrika, sportminister Fikile Mbalula, Bakkies Botha en die Nasionale Persklub is van die vele mense en organisasies wat huldeblyke op sosiale media aan hom opgedra het. Tweets about Duif du Toit